Фернандо Љоренте

**Фернандо Хавиер Љоренте Торес** (роден на 26 февруари 1985 година) — поранешен шпански фудбалер, напаѓач. Неговиот прекар бил *El Rey León* (превод на мак. Кралот Лав*).

Љоренте ја започнал својата кариера во [[ФК Атлетик Билбао|Атлетик Билбао]], клуб до кои го изодел својот пат низ разни младински категории, за да стане еден од најважните офанзивни играчи за клубот во следната деценија. Во сезоната 2011-2012, тој постигнал 29 гола за клубот во сите натпреварувања и бил наречен "Билбао легенда". Во 2013 година, како слободен играч потпишал за , со кој освоил две *скудета*, во своите двете години поминати во клубот. Во 2015 година, се вратил во Шпанија, каде го носел дресот на , а потоа играл за  и за , стигајќи со вторите до [[Финале на УЕФА Лигата на шампионите во 2019 година|финалето]] на [[УЕФА Лига на шампиони|Лигата на шампионите]] во 2019 година. По две годишен престој одново во Италија, играјќи за  и , кариерата ја завршил враќајќи се во Шпанија каде играл за [[ФК Ејбар|Ејбар]]. 

Љоренте бил [[Фудбалска репрезентација на Шпанија|шпански репрезентативец]] од 2008 до 2014 година. Тој бил во составот на репрезентацијата која победила на [[Светско првенство во фудбал 2010|Светското првенство 2010]] и [[Европско првенство во фудбал 2012|Европското првенство 2012]].

== Технички одлики ==
Физички силен [[Напад (фудбал)|напаѓач]], со добра техника и моќен и прецизен удар со глава благодарение на неговата висина (195 см)

== Клупска кариера ==
=== Рани години ===
На возраст од 9 години Љоренте започнал да игра фудбал во младинските категории на слабо познатата екипа - Фунес, а следната година се преместил во екипата на [[Ривер Ебро]], клубот од неговото родно место, [[Ринкон де Сото]]. Во [[1996]] година, на возраст од 11, тој се преселил во [[ФК Атлетик Билбао|Атлетик Билбао]], каде влегол во нивното училиште по фудбал во [[Погон Лезама|Лезама]].

=== Басконија и Билбао Атлетик ===
По 7 години во младинскиот тим на Атлетик во [[2003]] се преселил во [[Клуб Депортиво Басконија|Басконија]], каде што играл во [[Терсера дивизион (Шпанија)|третата лига]]. Во единствената сезона во клубот, Љоренте постигнал 12 гола во 33 изиграни натпревари, и така тој се вратил во [[Билбао]] за да игра во резервниот тим на Атлетик, [[Билбао Атлетик]] во [[Сегунда дивизион Б]]. По 16 настапи со 4 постигнати голови за Билбао Атлетик во првиот дел од сезоната, Атлетик Билбао му го продолжил договорот до јуни [[2008]].

=== Атлетик Билбао ===
[[Податотека:Fernando Llorente contra el Hércules en el estadio José Rico Pérez.jpg|thumb|left|Љоренте во акција за [[ФК Атлетик Билбао|Атлетик Билбао]] во [[2010]].]]

На [[16 јануари]] [[2005]], Љоренте го направил своето деби за првиот тим во натпревар од [[Примера дивизион 2004-2005|првенството]] против [[ФК Еспањол|Еспањол]] (1-1).
Три дена подоцна, тој го постигнал првиот гол за Атлетик Билбао благодарение на [[хет-трик]] постигнат во натпревар од [[Шпански фудбалски куп 2004-2005|купот]] против [[ФК Ланзароте|Ланзароте]] (6-0) и потоа бил користен во 14 од останатите 19 натпревари на клубот во првенството, како и уште во 3 други натпревари во купот и играл во [[Куп на УЕФА|Купот на УЕФА]] против [[ФК Австрија Виена|Австрија Виена]].

Сезоната 2005-2006 ја започнал постигнувајќи гол во првиот официјален натпревар на Атлетик Билбао против "лутите" баскиски соперници [[ФК Реал Сосиедад|Реал Сосиедад]]. Љоренте имал потешкотии да влезе во својата најдобра форма поради некои [[повреда|повреди]], вклучувајќи повреда на [[колено]]то, [[гастроентеритис]] и [[мускул|мусклулен]] замор. Тоа се чини била главната причина поради која неговите голови биле во многу помал број отколку што навивачите на клубот очекувале од него. Сезоната ја завршил само со 4 постигнати голови, 2 во Примера и исто толку во купот.

На [[13 јули]] [[2006]] Љоренте потпишал нов договор со Атлетик Билбао во трајност до јуни [[2011]] во кој била вметната клаузула помеѓу 30 и 50 милиони [[евро|евра]]. Сезоната 2006-2007 ја почнал како резерва на [[Ариц Адуриз]], [[Хосеба Ечеберија]] и [[Исмаел Урзаиз]], но малиот број на постигнати голови од споменатите [[Напад (фудбал)|напаѓачи]] на Атлетик значеше дека тренерот [[Феликс Сариугарте|Сариугарте]] мора нешто да ротира, дозволувајќи му на Љоренте да се врати во игра и да одигра вкупно 23 натпревари во кои тој постигнал 2 гола.

Љоренте одиграл одлично во пред-сезонската кампања (лето 2007) во која постигнал 6 гола и оставил многу силен впечаток. Тоа подоцна ќе му помогне да во поголемиот дел од натпреварите тој биде носител на нападот на Атлетик Билбао во сезоната 2007-2008 сезона. Сезоната ја завршил со 12 постигнати голови (11 првенствени и еден во купот), а серијата ја отворил со два гола на гостувањето на [[Стадион Месталја|Месталја]] против [[ФК Валенсија|Валенсија]] во победата со 3-0 на [[2 декември]] [[2007]]. Тоа се неговите последни голови во [[2007]] година, но и добра најава за почетокот на [[2008]] кога тој ќе експлодира. Љоренте постигнал уште 9 гола во вториот дел од сезоната, од кој за издвојување се повторно два против Валенсија во победата со 5-1, но сега во [[Билбао]]. На крајот на сезоната Љоренте бил најдобар стрелец на Атлетик Билбао.

Следната сезона тој бил вклучени во игра во 43 наврати и постигнал 18 голови (14 во Ла Лига и 4 во Копа дел Реј), и е повторно најдобар клупски стрелец.

Љоренте продолжува да биде најдобар стрелец на Атлетик Билбао и во сезоните [[ФК Атлетик Билбао сезона 2009-10|2009-2010]] и [[ФК Атлетик Билбао сезона 2010-11|2010-2011]]: во сезоната 2009-2010 со 23 постигнати голови во 51 натпревар од кои 14 во [[Примера дивизион|првенство]] еден во купот и 8 во [[Лига Европа]] (2 во квалификациите и 6 во регуларната фаза); во сезоната 2010-2011 со 19 постигнати голови во 41 натпревар, вклучувајќи 18 во [[Примера Дивисион (Шпанија)|првенството]] (што бил негов личен рекорд) и еден во купот.

На [[28 јануари]] [[2012]], Љоренте го постигнал првиот хет-трик во Примера помагајќи му на Атлетик да дојде до победа над [[ФК Рајо Валјекано|Рајо Валјекано]] со 3-2 на гостински терен. Три дена подоцна го одбележал 100-тиот гол за Атлетик Билбао благодарение на вториот од двата гола кој ги постигнал во текот на полуфиналето на [[Шпански фудбалски куп 2011-12|купот]] против [[Клуб Депортиво Мирандес|Мирандес]] во победата со 2-1. Во наредните два натпревари, двата на домашен терен, тој додал уште три гола од кој еден против Еспањол во првенството и два во реваншот против Мирандес. Својата добра форма ја продолжил и во осминафиналето од [[Лига Европа]] каде Љоренте постигнал гол и во двата натпревари против [[ФК Манчестер Јунајтед|Манчестер Јунајтед]], помагајќи му на Атлетик да победи во двата натпревари и да помине понатаму со вкупен резултат 5-3. Во следната фаза тој постигнал два гола и против [[ФК Шалке 04|Шалке]] во победата со 4-2 на патот на неговиот клуб сè до финалето. Таму Атлетик е поразен со убедливи 3-0 од [[ФК Атлетико Мадрид|Атлетико Мадрид]] во шпанското финале. Љоренте постигнал 7 гола во Лига Европа и бил еден од најзаслужните за овој успех на клобот, а исто така бил најдобар клупски стрелец и во Примера со постигнати 16 гола.

Во август [[2012]] ја објавил својата намера дека нема да го обнови договорот со баскискиот тим, кој истекувал во јуни [[2013]]. Тоа било повод да биде бојкотиран од страна на некои навивачи и често осуден да седи на клупата така што во сезоната 2012-2013, последна во дресот на Атлетик Билбао, тој постигнал само 5 гола во 36 натпревари во првенството и купот, играјќи главно како резерва на [[Ариц Адуриз|Адуриз]].

===Јувентус===
[[Податотека:Fernando_Llorente_JUVE.JPG|thumb|right|200px|Љоренте во дресот на [[ФК Јувентус|Јувентус]] во [[2013]].]]
На [[24 јануари]] [[2013]] екипата на [[ФК Јувентус|Јувентус]] објави дека постигнале договор за доведување на Љоренте откако играчот ќе стане слободен, потпишувајќи договор во времетраење од четири години почнувајќи од 1 јули истата година. Тој избрал да го носи дресот со број 14. за својата прва сезона во клубот (2013-2014).

На [[24 август]] [[2013]] тој го направил своето деби во италијанската лига, заменувајќи го [[Мирко Вучиниќ]] во последните минути од натпреварот против [[ФК Сампдорија|Сампдорија]], кој завршил со победа на Јувентус 0-1. На [[22 септември]], на првиот натпревар како стартер, тој го постигнал првиот гол за Јувентус реализирајќи го последниот гол во натпреварот за победа со 2-1 над [[ФК Хелас Верона|Верона]]. Неговиот гол дошол во последните секунди од првото полувреме откако испратил прецизен удар со глава кој заврши во десната статива од каде топката се одби во мрежата на асистенција на [[Артуро Видал]]. На [[2 октомври]], тој го имал своето деби во [[УЕФА Лига на шампиони|Лигата на шампионите]], заменувајќи го [[Леонардо Бонучи]] во натпреварот против [[ФК Галатасарај|Галатасарај]]. Во следната коло, кое се одигра на [[23 октомври]] [[2013]] година, тој го постигнал својот прв гол во врвната европска клупска конкуренција против [[ФК Реал Мадрид|Реал Мадрид]] во натпреварот кој завршил 2-1 за шпанскиот тим. Во меѓувреме, шпанскиот напаѓач исто така го надмина тешкиот почеток и започна да добива сè поголема минутажа во [[Серија А 2013-2014|Серија А]], па и да биде стартер во повеќето натпревари правејќи му друштво во нападот на [[Карлос Тевез]]. Против [[Удинезе Калчо|Удинезе]] на [[1 декември]], Љоренте постигнал еден од најважните голови за Јувентус во сезоната, носејќи им ја победата на *бјанконерите* во првата минута од судиското продолжение (1-0). На [[12 јануари]] [[2014]] бил двоен стрелец за Јувентус, во победата со 4-1 во гости против [[ФК Каљари Калчо|Каљари]]. На [[16 февруари]], со погодокот против [[ФК Кјево Верона|Кјево]] во победата со 3-1, достигнува до бројката од 10 постигнати гола.

===Севиља===
На 27 август 2015, како слободен играч потпишал договор со [[ФК Севиља|Севиља]].

===Свонзи===
На 4 август 2016, Љоренте потпишал двегодишен договор со [[АФК Свонзи Сити|Свонзи Сити]]. Своето деби во Премиер лигата го направил девет дена подоцна, играјќи ги сите 90 минути во победата со 1-0 на гости против [[ФК Барнли|Барнли]].

===Тотенхем Хотспар===
На 31 август 2017, Љоренте попишал двегодишен договор со [[ФК Тотенхем Хотспар|Тотенхем Хотспар]] во трансфер вреден 12.1 милиони фунти. Своето деби за клубот го имал на 13 септември, заменувајќи го [[Хари Кејн]] во последните минути од победата на домашен терен со 3–1 над [[ФК Борусија Дортмунд|Борусија Дортмунд]] во [[УЕФА Лига на шампиони 2017/18|групната фаза од Лигата на шампионите]]. Својот прв старт за Тотенхем го направил на 20 септември против [[ФК Барнсли|Барнсли]] во [[Лига куп на Англија|Лига купот]], а потоа го започнал и натпреварот против Реал Мадрид во Лигата на шампионите кој завршил 1–1.

Својот прв погодок за Спарс го постигнал на 6 декември 2017, во победата со 3-0 над кипарскиот [[ФК АПОЕЛ|АПОЕЛ]] во Лигата на шампионите. Својот прв гол во лигата за Тотенхем, Љоренте го постигнал во победата со 2–0 над неговиот поранешен клуб .

== Репрезентативна кариера ==
[[Податотека:Spain vs England.jpg|thumb|300px|Љоренте (десно, со број 16, чуван од [[Питер Крауч]]) - момент пред неговиот прв гол за [[Фудбалска репрезентација на Шпанија|шпанската репрезентација]].]]
Љоренте ја претставувал [[Фудбалска репрезентација на Шпанија до 20 години|Шпанија]] на [[Светско првенство во фудбал за играчи до 20 години 2005|Светското првенство за играчи до 20 години 2005]], каде со неговите пет гола бил сребрен на листата н стрелеците; еден гол повеќе од него имал [[Лионел Меси]] од [[Аргентина]]. Тој исто така, има забележано настапи и во категориите [[Фудбалска репрезентација на Шпанија до 18 години|под 18]] и [[Фудбалска репрезентација на Шпанија до 19 години|под 19 години]].

На [[14 ноември]] [[2008]] година, селекторот на [[Фудбалска репрезентација на Шпанија|сениорската репрезентација на Шпанија]] [[Висенте дел Боске]] го повикал Љоренте за пријателскиот натпревар против [[Фудбалска репрезентација на Чиле|сениорската репрезентација на Чиле]]. Тој се влегол како замена во 72-ата минута во победата со 3-0. Тој го постигнал својот прв гол во победата со 2-0 во пријателски натпревар против [[Фудбалска репрезентација на Англија|Англија]] на [[11 февруари]] [[2009]] година, влегувајќи претходно од клупата за да реализира во 64-тата минута. После 14 постигнати гола за Атлетик во сезоната 2008-09, дел Боске го повикал Љоренте во неговиот список со 23 играчи за [[2009 ФИФА Куп на Конфедерации|Купот на конфедерации 2009]]: тој бил искористен како замена во натпреварот против домаќинот [[Фудбалска репрезентација на Јужна Африка|Јужна Африка]] и постигнал гол во победата со 2-0.

За време на сезоната 2009-10, Љоренте не одиграл ниту еден натпревар, бидејќи дел Боске му давал предност на [[Алваро Негредо]]. Тој, сепак, ќе биде избран за [[Светско првенство во фудбал 2010|Светското првенство 2010]], исто така во [[Јужна Африка]], како трет избор напаѓач, каде што тој играл во еден натпревар за подонежните шампиони, појавувајќи се во последните 30 минути од победата со 1-0 против [[Фудбалска репрезентација на Португалија|сениорската репрезентација на Португалија]] во [[Светско првенство во фудбал 2010#Елиминации#Осминафинале|осминафиналето]].

На [[8 октомври]] [[2010]] година, како корист од повредата на [[Фернандо Торес]], Љоренте го започнал натпреварот од квалификациите за [[Евро 2012]] против [[Фудбалска репрезентација на Литванија|Литванија]], во [[Саламанка]]. Со два гола со глава - неговиот најсилен адут - тој придонел за убедлива победа со 3-1. Четири дена подоцна, како замена, тој го постигнал победничкиот гол против [[Фудбалска репрезентација на Шкотска|Шкотска]] во успехот со 3-2 на [[Хемпден Парк]]. Тој беше избран и за финална фаза во [[Полска]] и [[Украина]], но бил неискористен член на тимот на Шпанија кој освоил уште еден турнир.

=== Хронологија на настапи и голови за репрезентација ===



























==Титули==
===Клупски===
==== Атлетик Билбао====
*[[Лига Европа]]: 2011–12 - финалист
*[[Шпански фудбалски куп]]: 2008–09, 2011–12 - финалист
*[[Supercopa de España]]: 2009 - финалист

==== Јувентус ====
* *'Серија А** (2) : 2013-14, 2014-15
* **Суперкуп на Италија** (2) : [[Суперкуп на Италија 2013|2013]], [[Суперкуп на Италија 2015|2015]]
*** Куп на Италија** (1) : [[Фудбалски куп на Италија 2014-2015|2014-15]]

===Репрезентативни===
*** ФИФА Светско Првенство** (1) : [[2010 ФИФА Светско Првенство|2010]]
***УЕФА Европско првенство''' (1) : 2012

## Хет-трикови
Фернандо Љоренте има два хет-трика во својата кариера во периодот додека беше фудбалер на Атлетик Билбао; едниот е во Примера, а другиот во Купот на Шпанија.

## Наводи

## Надворешни врски
* Официјално мрежно место 
* Профил на мрежното место на Атлетик Билбао
* Фернандо Љоренте на soccerway
* Фернандо Љоренте на transfermakt
* Фернандо Љоренте на whoscored
* Фернандо Љоренте на espn
* Фернандо Љоренте на national-football-teams.com

Категорија:Шпански фудбалери
Категорија:Живи луѓе
Категорија:Фудбалери во Серија А
Категорија:Фудбалери на ФК Атлетик Билбао
Категорија:Фудбалери на ФК Јувентус
Категорија:Фудбалери на ФК Севиља
Категорија:Фудбалери на АФК Свонзи Сити
Категорија:Фудбалери на ФК Тотенхем
Категорија:Фудбалери на ФК Наполи
Категорија:Фудбалери на ФК Удинезе
Категорија:Фудбалери на ФК Ејбар
Категорија:Родени во 1985 година
Категорија:Наварски фудбалери
Категорија:Баскиски фудбалски репрезентетивци